Id-deċiżjoni tat-Tribunal ta' Reviżjoni dwar l-Ambjent u l-Ippjanar li jħassar il-permess għat-torrijiet ta' Townsquare u jibgħat il-każ mill-ġdid quddiem l-Awtoritá tal-Ippjanar hu pass kbir 'il quddiem. It-Tribunal iddeċieda li hemm bżonn li l-pjanti sottomessi jkunu analizzati sewwa fil-kuntest tal-policies eżistenti kif ukoll li hemm studji li ma sarux li għandhom isiru u studju oħrajn li qatt ma' raw id-dawl tax-xemx li għandhom ikunu magħrufa. Alternattiva Demokratika hi sodisfatta b'din id-deċiżjoni għalkemm konxji li t-triq lejn deċiżjoni finali għadha 'l-bogħod u mimlija perikli ambjentali. Huwa l-mument li nifhmu kemm hu importanti li nibqgħu attenti għal dak li qed jiġri madwarna u li nibqgħu nsemmu leħinna bla waqfien.